b'\n_START_ARTICLE_\nNika Kozamernik\n_START_SECTION_\nBiografija\n_START_PARAGRAPH_\nZ dru\xc5\xbeino se je kmalu po rojstvu preselila v Radovljico, kjer je obiskovala O\xc5\xa0 A.T. Linharta in pri\xc4\x8dela trenirati plavanje v Plavalnem klubu Radovljica. Njen trener je bil Miha Poto\xc4\x8dnik. \xc5\xa0olanje je nadaljevala na Gimnaziji Kranj, kjer je leta 2005 maturirala. Leta 2011 je diplomirala iz mednarodnih odnosov na Fakulteti za dru\xc5\xbebene vede Univerze v Ljubljani. Drugi letnik je obiskovala na Univerzi v Bernu v \xc5\xa0vici. Leta 2008 se je z dru\xc5\xbeino preselila v Kranj in plavanje nadaljevala pri trenerju Igorju Veli\xc4\x8dkovi\xc4\x8du v Kranjskem plavalnem dru\xc5\xa1tvu Zvezda. Podiplomski (magistrski) \xc5\xa1tudij diplomacije nadaljuje na isti fakulteti. Nika je ena najuspe\xc5\xa1nej\xc5\xa1ih daljinskih plavalk, ki je v tem \xc5\xa1portu prisotna \xc5\xbee od leta 2001 in od leta 2002 je stalna reprezentantka Republike Slovenije.'